เงินบาทเปิด 30.99/31.01 บาท
ธนาคารซีไอเอ็มบีไทย รายงาน เงินบาทเปิด 30.99/31.01 อ่อนค่าเล็กน้อย หลังกลับมากังวลหนี้ยุโรป
1 ก.พ. 2555

ธนาคารซีไอเอ็มบีไทย รายงาน เงินบาทเปิด 30.99/31.01 อ่อนค่าเล็กน้อย หลังกลับมากังวลหนี้ยุโรป
นักบริหารเงินจากธนาคาร ซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 30.99/31.01 บาท/ดอลลาร์ อ่อนค่าจากเย็นวานนี้ที่ปิดตลาดเย็นนี้อยู่ที่ระดับ 30.87/92 บาท/ดอลลาร์ และล่าสุดตอนนี้ เงินบาทเคลื่อนไหวอยู่ที่ระดับ 31.01/03 บาท/ดอลลาร์
"เงินบาทอ่อนค่าขึ้นมาตามเงินยูโรจากประเด็นความกังวลเกี่ยวกับสถานะของโปรตุเกสว่าอาจจะเหมือนกรีซ" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 76.15/20 เยน/ดอลลาร์ จากเย็นวานนี้ที่อยู่ที่ระดับ 76.10 เยน/ดอลลาร์ ส่วนเงินยูโรอยู่ที่ระดับ 1.3064/3068 ดอลลาร์/ยูโร จากเย็นวานที่อยู่ที่ระดับ 1.3190 ดอลลาร์/ยูโร
นักบริหารเงิน มองว่าในระยะสั้นบาทยังมีโอกาสแข็งค่าได้ต่อ โดยมองกรอบไว้ที่ 31.00-31.20 บาท/ดอลลาร์